
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Komárno 8Csp/30/2026 4226201014 04. 05. 2026 Mgr. Milana Turanová ECLI:SK:OSKN:2026:4226201014.1
Platobný rozkaz Okresný súd Komárno v právnej veci žalobcu: Slovenský plynárenský priemysel, a.s., IČO: 35 815 256, Mlynské nivy 44/a, Bratislava zastúpeného: Advokátska kancelária Forgáč, s. r. o., Zámocká 14, Bratislava, IČO: 51 096 757 proti žalovanému: A. B., nar. XX.XX.XXXX, C. XXX, D. o zaplatenie 651,25 eur s príslušenstvom rozhodol: I. Žalovaný je povinný do 15 dní odo dňa doručenia platobného rozkazu zaplatiť žalobcovi: - sumu 651,25 eur so 7,15 % úrokom z omeškania ročne zo sumy 10 eur od 2.9.2025 do zaplatenia, so 7,15 % úrokom z omeškania ročne zo sumy 72,09 eur od 13.6.2025 do zaplatenia, so 7,15 % úrokom z omeškania ročne zo sumy 569,16 eur od 16.7.2025 do zaplatenia alebo v tej istej lehote podať odpor s odôvodnením vo veci samej na tomto súde. II. Žalovaný je povinný do 15 dní odo dňa doručenia platobného rozkazu zaplatiť žalobcovi sumu 25 eur titulom súdneho poplatku a trovy právneho zastúpenia vo výške 141,10 eur k rukám právneho zástupcu žalobcu. Poučenie: Súd týmto platobným rozkazom rozhodol iba na základe skutočností tvrdených a preukázaných žalobcom. Ak nesúhlasíte s povinnosťou na zaplatenie peňažnej sumy uloženej Vám týmto platobným rozkazom (výrok I.), máte možnosť v lehote 15 dní podať na súde, ktorý platobný rozkaz vydal, opravný prostriedok, ktorý označte ako odpor proti platobnému rozkazu. Odpor je potrebné odôvodniť takými skutočnosťami, ktoré obstoja proti žalobcovým tvrdeniam a predloženým dôkazom. Odpor musí byť vecne odôvodnený, t.j. musí obsahovať opis rozhodujúcich skutočností, o ktoré sa opiera obrana proti uplatnenému nároku. V podanom odpore sa vyjadrite, či uznávate aspoň časť voči Vám uplatnenému nároku alebo ho považujete za neopodstatnený v celom rozsahu, pripojte listiny, na ktoré sa odvolávate, prípadne označte dôkazy na preukázanie svojich tvrdení. Súd odmietne odpor, ktorý bude podaný oneskorene, bez odôvodnenia vo veci samej alebo neoprávnenou osobou.
Ak nepodáte včas odpor s vecným odôvodnením, nadobudne tento platobný rozkaz účinky právoplatného rozsudku a na jeho základe bude môcť žalobca ako oprávnený viesť exekúciu na Váš majetok. Ak podáte odpor s odôvodnením vo veci samej, súd platobný rozkaz zruší v celom rozsahu a nariadi na prejednanie veci pojednávanie. Ak v tomto platobnom rozkaze nesúhlasíte len s výrokom o náhrade trov konania (výrok II.), je možné v lehote 15 dní podať opravný prostriedok, ktorý označte ako sťažnosť proti výroku o náhrade trov konania.

